ИНФОРМАЦИЯ
(на основание чл. 25 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) ПМС № 201/31.08.2007 г., ДВ. бр.73/11.09.2007 г., изм. и доп. ДВ бр.81/2010 г., изм. и доп. ДВ бр.3/2011 г., ДВ, бр. 94/2012 г., вс. изм. и доп.)

ОТНОСНО: Доклад за оценка на степента на въздействие на инвестиционно предложение (ИП) „Изграждане на 6 бр. дървени преместваеми ваканционни бунгала“ в ПИ № 15703.151.83, з-ще с. Голяма Желязна, общ. Троян, обл. Ловеч върху защитени зони (ЗЗ) BG0001493 „Централен Балкан – буфер“, за опазване на природни местообитания и на дивата флора и фауна и BG0002109 “Васильовска планина”, за опазване на дивите птици.

с възложител: „НИРТЕА БИЛД“ ООД


1. което предвижда изграждането на 6 бр. дървени преместваеми бунгала за отдих в ПИ № 15703.151.83, з-ще с. Голяма Желязна, общ. Троян, обл. Ловеч. Дървените бунгала ще бъдат монтирани върху дървени колчета – трупчета с височина от 55-140 см, без да се полага бетонова настилка. Всяко от дървените бунгала ще е с площ около 30 кв.м и капацитет до 4 души. Бунгалата ще се ползват сезонно. За реализиране на ИП е необходимо изработването на ПУП – ПЗ и провеждане на процедура по промяна предназначението на ПИ № 15703.151.83, з-ще с. Голяма Желязна, общ. Троян от „земеделска земя“ в „урбанизирана територия“ и определяне на устройствения режим – „за ниско жилищно застрояване (до 10 м)“. За реализиране на ИП е необходимо изработването и одобряването на проект за частична промяна на устройствената зона в ОУП на община Троян. За електрозахранване на сградите се предвижда изграждане на ел. проводно отклонение от съседен имот собственост на възложителя. Отпадъчните битово – фекални води ще постъпва в химически тоалетни и водоплътна изгребна яма с обем 19 куб.м, които ще се обслужват от специализирана фирма. Водоснабдяването на бунгалата ще се осъществява от съществуваща ВиК мрежа. Имотът граничи с ПИ № 15703.153.13, с. Голяма Желязна с начин на трайно ползване - За селскостопански, горски, ведомствен път. Транспортният достъп до имота не е обект на ИП.  

ПИ № 15703.151.83, з-ще с. Голяма Желязна, общ. Троян, обл. Ловеч е с площ 8666 кв.м, трайно предназначение на територията – земеделска и начин на трайно ползване - ливада (съгласно скица № 15-768476-14.07.2021 г., издадена от СГКК – гр. Ловеч).

ПИ № 15703.151.83, з-ще с. Голяма Желязна, общ. Троян попада в защитени зони BG0001493 “Централен Балкан - буфер”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-272/31.03.2021 г. на МОСВ (обн. ДВ, бр. 46/2021 г.), изм. и доп. със Заповед №РД-644/19.07.2024 г. (обн. ДВ бр. 69/16.08.2024 г.) и BG0002109 “Васильовска планина”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД 529/26.05.2010 г. на МОСВ (ДВ бр. 48/25.06.2010 г.).

ИП не попада в границите на защитени територии по смисъла на Закона за защитените територии.



2. За ИП има представен в РИОСВ – Плевен Доклад  за оценка за съвместимостта с предмета и целите на защитени зони (ЗЗ) BG0001493 „Централен Балкан – буфер“, за опазване на природни местообитания и на дивата флора и фауна и BG0002109 “Васильовска планина”, за опазване на дивите птици, за който е дадена положителна оценка на качеството с писмо изх. № 3911-7/20.07.2026 г.
На основание чл. 25 (2) от Наредбата за ОС всички заинтересувани лица в срок до 24.08.2026 г. могат да депозират пред РИОСВ – Плевен писмени мотивирани становища по ИП и доклада на адрес: гр. Плевен, ул. “Ал. Стамболийски” №1А.
